Одељење за урбанизам и грађевинске послове Управе Градске општине Лазаревац, на основу чл. 63. Закона о планирању и изградњи ("Сл. гласник РС", бр.72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19 и 9/20) и чл. 88. Правилника о садржини, начину и поступку израде докумената просторног и урбанистичког планирања („Сл. Гласник РС“, бр. 32/19), оглашава

**ЈАВНУ ПРЕЗЕНТАЦИЈУ**

**УРБАНИСТИЧКОГ ПРОЈЕКТА ЗА ИЗГРАДЊУ ОБЈЕКТА**

**„ПОЛИЦИЈСКЕ СТАНИЦЕ“ на кат.парцели бр. 1113/1 КО Лазаревац**

 **ЈАВНА ПРЕЗЕНТАЦИЈА обавиће се у згради Општинске управе ГО Лазаревац,**

**ул. Карађорђева бр. 42 (на првом спрату у холу испред Скупштинске сале), у периоду од 08.06.2020. године, закључно са 16.06.2020. године, сваког радног дана од 07 до 15 часова.**

**Носиоци израде предметног урбанистичког пројекта су „SINTEMMA“ д.о.о., Београд, ул. Соколска бр. 12 и „ИНФОПЛАН“д.о.о., Аранђеловац, ул. Ратних војних инвалида бб.**

**Увид у Урбанистички пројекат може се остварити и на званичној интернет страници ГО Лазаревац ([www.lazarevac.rs](http://www.lazarevac.rs)) као и у Одељењу за урбанизам и грађевинске послове Управе ГО Лазаревац сваког радног дана од 10 до 12 часова.**

Представник обрађивача предметног Урбанистичког пројекта Стефан Јовановић, м.арх, ће у току одржавања јавне презентације давати обавештења о урбанистичко архитектонском решењу Урбанистичког пројекта, **дана 12.06.2020. године у периоду од 10,00 до 14:30 часова у згради Општинске управе ГО Лазаревац, ул. Карађорђева бр. 42 (у холу на првом спрату).**

Примедбе и сугестије на планирано решење заинтересована лица могу доставити у писаној форми Одељењу за урбанизам и грађевинске послове преко писарнице општинске управе, **најкасније до 16.06.2020. године.**

**Неблаговремене примедбе и сугестије неће бити разматране.**